Slovenska kronika, 6.10.2010


Naslov: Novi projekti Kozjanskega parka

Napoved za voditelja:

V Kozjanskem parku so že zaključili številne čezmejne in druge projekte, ki so jih izpeljali predvsem s pomočjo sredstev iz evropskih strukturnih skladov. Tako se zdaj izvajata le še dva projekta: »Od vijeglavke do soka« in »Ekoremediacije – za čistejše podeželje«. So pa letos območje parka uspeli uvrstiti v Unescovo Svetovno mrežo biosfernih območij in pridobiti nov projekt iz programa PILGRIMAGE-EUROPE SI-AT, imenovan »Marijina romarska pot«, ki bo romarski turizem obravnaval celostno in bo zajel večje območje Slovenije. Tudi letos so pripravili Praznik kozjanskega jabolka, ki poteka ta teden, višek pa bo ta konec tedna v Podsredi, ko bodo pripravili sejemska dneva.

T- Iz Podsrede GORAN ROVAN /

X- Snemalec in montažer Jože Grajžl /

V Kozjanskem parku že izvajajo dveletni projekt Emina romarska pot, ki se je začel lani, zdaj pa so začeli še z novim čezmejnim projektom, ki so ga poimenovali Marijina romarska pot in je obsežnejši kot sedanji, saj naj bi z njim postavili temelje romarskega turizma pri nas.
T- NINA LOJEN /
X- Kozjanski park /

»Nekako glavni cilj projekta je zasnovati široko mrežo, srednjeevropsko mrežo romarskih poti in pa romarskih središč z namenom skupne promocije in pa trženja. Se pravi kozjanski park ima vlogo koordinatorja projektnih partnerjev in pa projektnih aktivnosti na slovenski strani in nosilec je nekako promocije celotnega projekta.«

Območje Kozjanskega parka, ki obsega kar 94 tisoč hektarov, pa je Unesco letos vključil v  Svetovno mrežo biosfernih območij, dve smo v Sloveniji imeli že doslej.

T- MOJCA KUNST /
X- Kozjanski park /

»Naše naloge zdaj v naslednjih letih bodo predvsem namenjene raziskovanju, izobraževanju, vzpodbujanju trajnostnega razvoja, na tem območju. Želimo si, da bi bilo tukaj čimbolj izpostavljeno naše sodelovanje z vsemi 11. lokalnimi skupnostmi.« 

Tudi letos so v Kozjanskem parku ob številnih projektih pripravili tudi Praznik kozjanskega jabolka. Organizatorji obljubljajo, da bodo imeli še dodatnih 20 stojnic in da jabolk tokrat ne bo zmanjkalo.

T- IVO TROŠT /
X- v.d. direktorja Kozjanski park /

»Ne, letos je jabolk izjemno, izjemno veliko, še nikoli, odkar sem na Štajerskem zadnjih 20 let, niso jablane tako obrodile kot letos.«

Seveda bodo tudi letos podelili naslov »Carjeviča«, izbirali »Štrudl mojstrico« in sploh bo ponovno zelo zanimivo za vse obiskovalce.

